забавни вицове за Борци
Един подпийнал баровец се качил късно вечерта в последния тролей и казал на водача:
- Слушай, шефе... Почерпил съм се малко повече от обичайното.
И таксиджиите нещо - не щат да ме качват. Може ли да ме метнеш до Панчарево? Ще ти дам сто кинта!
Шофьорът отговорил:
- Ама, няма как да стане...
Богаташът се замислил:
- Добре, бе, прав си - малко са! Хайде, ще ти дам двеста кинта!
Другият обяснил:
- Не ме разбирате! До Панчарево не ходят тролеи! Просто няма жици дотам!
Паралията махнал с ръка:
- Ще караш на акумулатор, бе! Последно - триста кинта! Хайде, тръгвай!
И така, возилото се задвижило по желания маршрут. Когато наближили крайната цел, шофьорът забелязал няколко огромни ями. И попитал учудено:
- Какво става тука, бе? Да не са търсили нефт?
Баровецът подхвърлил небрежно:
- Не, бе! Вчера се прибрах с метрото!